দুর্গটির উত্তর ও দক্ষিণ সীমানায় কয়েকটি নজরদারি স্তম্ভ বা ওয়াচ টাওয়ার আবিষ্কৃত হয়েছে। এগুলি থেকে আশেপাশের বিভিন্ন গ্রামগুলিকে পরিষ্কার দেখতে পাওয়া যায়। এর থেকে আন্দাজ পাওয়া যায়, আশেপাশের টিকে থাকা প্রাচীন বসতিগুলির কোন্‌ কোন্‌টির চাচাপোয়াদের আমলে অস্তিত্ব ছিল। তাছাড়া এখান থেকে চাচাপোয়াদের পবিত্র স্থান লা হালকাকেও পরিষ্কার দেখতে পাওয়া যায়। যতদূর জানতে পারা যায়, এখানেই প্রথম চাচাপোয়ারা তাদের বসতি স্থাপন করে।

এছাড়া "পুয়েব্লো আলতোর" উত্তর দিকে "এল তোরেওন" (স্পেনীয় - "el torreón"; অর্থাৎ 'স্তম্ভ') নামে একটি প্রস্তর নির্মিত ৭ মিটার উঁচু স্তম্ভ দেখতে পাওয়া গেছে। এর মধ্যে আবিষ্কৃত বিভিন্ন প্রস্তরনির্মিত অস্ত্রশস্ত্র থেকে আন্দাজ করা যায়, মূলত প্রতিরক্ষার কাজেই এটি ব্যবহৃত হত।

দুর্গ
এল তিনতেরো
নজরদারি স্তম্ভ
প্রবেশপথ